หุ้นกระทิงขวิดเงินนอก
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 5 พ.ย. 2553
20 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 5 พ.ย. 2553
...มาตรการเพิ่มสภาพคล่องรอบ 2 ของสหรัฐ (QE 2) จำนวน 6 แสนล้านเหรียญสหรัฐ กระตุ้นหุ้นเอเชียเขียวยกแผง ตั้งรับเงินทุนไหลเข้า
...ตลาดกระทิงวิ่งขวิดเงินต่างชาติ .... ดัชนีทำสถิติสูงสุดใหม่ ปิดสูงสุดของวัน 1,031.61 จุด พุ่ง 17.41 จุด มูลค่าซื้อขายทะลัก 54,025 ล้านบาท 
...ต่างชาติซื้อเล็กน้อย 740 ล้านบาท สถาบันซื้อหนัก 2,621 ล้านบาท 
...วันศุกร์สุดสัปดาห์นี้ ดัชนีไม่มีท่าทีอยากจะปรับฐาน ดูจากหุ้นยุโรปและดาวโจนส์น่าจะไปต่อได้ รอบนี้ถือว่าเพิ่งวิ่ง หลังจากพักตัวระยะหนึ่งแล้ว ... แต่ก็ใช่ว่าจะวิ่งแรลลี ระหว่างทางต้องมาพักกันบ้าง ระวังกันหน่อยก็ดี 
...รอบนี้พระเอก PTT (ปตท.) และปูนซิเมนต์ไทย (SCC) จูงมือกันทำดัชนีกระฉูด เงินต่างชาติไหลเข้าเหตุผลเดียว ส่วนหุ้นตัวใหญ่สื่อสาร แบงก์ ได้อานิสงส์ด้วย
...พอร์ตเทรดโบรกเกอร์ ลุยใส่กระทิง ตามน้ำฝรั่งและสถาบันกองทุน ส่วนรายย่อย ไม่ได้ตังค์ จนกว่าหุ้นเล็กจะมา
...หรือ ถ้าไม่เจ๋งจริง ต้องรอไปก่อน ยกเว้น เอ็มดีเอ็กซ์ (MDX) วิ่งไม่ลืมหูลืมตา จาก 1.38 บาท (1 ต.ค.) จ่อ 5 บาท ใช้เวลาแค่เดือนเดียว ไม่ธรรมดาจริงๆๆๆ
...“ประสิทธิ์ ศรีสุวรรณ” บิ๊ก บล.คันทรี่ กรุ๊ป (CGS) ลูกทะเลคนหาดใหญ่ สงขลา บินด่วนไปหาดใหญ่เดินสายวันเดียวทำหน้าที่ครบ ตั้งแต่เยี่ยมครอบครัวบ้าน ที่จมน้ำ ยันลูกค้า ตบท้ายด้วยรายการควักกระเป๋าหลายหมื่นบาท แจกจ่ายของกินของใช้ ผู้ประสบภัยหัวใจเดียวกัน